Mango sticky rice

An Mango sticky rice sarong tradisyonal na pandulce sa taga Sur-subangan na Asia na gibo sa glutinasong bagas, mangga asin gata nin niyog, asin kinakakan gamit an kutsara o kamot.

 Sa Thailand 
An Khao niao mamuang , na tinatradusir na Mango sticky rice, sarong tradisyonal na pandulce nin Thai na naturalmenteng hale sa mapulot na bagas na luto sa gatas kan niyog asin igwang hiniwang mangga sa ibabaw. An mga pagpipilian na kinakaag sa ibabaw iyo an tinutong na munggo asin sesame seed, na pwedeng iwirik sa ibabaw tanganing magdugang nin lutong asin namit. SA Sentral  kan Thailand, an gatas nin niyog pangenot na sangkap huli sa kadakolan kan mga poon nin niyog sa mga rehiyon na ini. Mientras sa mas malipot na rehiyon nin Amihanan, kun saen puedeng magin depisil an pagkua nin preskong mga niyog, bakong gayong komun an paggamit kan gatas nin niyog. 

 Sa Pilipinas 
An mapulot bagas linuluto sa gatas nin niyog, asin kun minsan, inaapod na puto maya na paborito kan mga taga Visaya. Nagseserbi ini nin mahamis na  hinog na mangga  asin mainit na tsokolate.  Sa Cagayande Oro, saróng violet na manlaen-laen na mapulot na bagas an piggagamit.[2]

 Mga toltolan